**Likumprojekts**

**Grozījumi Ārstniecības likumā**

 Izdarīt Ārstniecības likumā (Latvijas Republikas Saeimas un Ministru Kabineta Ziņotājs, 1997, 15. nr.; 1998, 7. nr.; 2000, 13. nr.; 2001, 15. nr.; 2004, 9., 13. nr.; 2005, 14. nr.; 2006, 14. nr.; 2007, 8., 21., 24. nr.; 2008, 13. nr.; 2009, 10., 15. nr.; Latvijas Vēstnesis, 2009, 200., 205. nr.; 2010, 105., 170. nr.; 2011, 62. nr.; 2012, 108. nr.; 2013, 87. nr.; 2014, 194. nr.; 2015, 127. nr.) šādus grozījumus:

 1. Papildināt 26. pantu ar 3.1daļu šādā redakcijā:

"(31) Tiesības pretendēt uz ārstniecības personas sertifikātu jaunizveidotā papildspecialitātē vai apakšspecialitātē, neapgūstot šā panta trešajā daļā minēto izglītības programmu jaunizveidotajā papildspecialitātē vai apakšspecialitātē, normatīvajos aktos noteiktu laikposmu ir reģistrētām un attiecīgajā pamatspecialitātē izglītības programmu apguvušām un sertificētām ārstniecības personām, kuras atbilst normatīvajos aktos noteiktajiem kritērijiem."

 2. Papildināt 27. pantu aiz vārdiem "praktisko zināšanu apjomu" ar vārdiem "ārstniecības personām nosakāmos kritērijus jaunizveidotās papildspecialitātes vai apakšspecialitātes iegūšanai bez izglītības programmas apgūšanas jaunizveidotajā papildspecialitātē vai apakšspecialitātē un laikposmu, kurā ārstniecības personām, kas atbilst noteiktajiem kritērijiem, ir tiesības pretendēt uz ārstniecības personas sertifikātu minētajā papildspecialitātē vai apakšspecialitātē".

 3. Papildināt 53. panta otro teikumu aiz vārdiem "dokumentu izsnieg­šanas" ar vārdiem "un anulēšanas".

 4. Papildināt likumu ar 55.2pantu šādā redakcijā:

"**55.2****pants.** (1) Ārstniecības iestādes var brīvprātīgi pievienoties Eiropas Savienības dalībvalstu veselības aprūpes sniedzēju un ekspertīzes centru kopīgi veidotiem Eiropas references tīkliem, kuru mērķis ir nodrošinātīpašu specializētu augstas kvalitātesveselības aprūpi pacientam, kuram ir reta vai maz izplatīta, sarežģīta slimība.

(2) Prasības ārstniecības iestādēm, kuras vēlas brīvprātīgi pievienoties Eiropas references tīkliem, un kārtību, kādā ārstniecības iestādes pievienojas Eiropas references tīkliem, nosaka Ministru kabinets."

 5. Papildināt 57. pantu aiz vārda "Rezidentu" ar vārdiem "uzņemšanas, kā arī".

6.  79. pantā:

 papildināt pantu ar 1.2 daļu šādā redakcijā:

"(12) Veselības informācijas sistēmā izdarītajiem ierakstiem vai izveidotajiem dokumentiem ir juridisks spēks arī tad, ja tie nesatur rekvizītu "paraksts" (nav parakstīti ar drošu elektronisko parakstu ar laika zīmogu vai elektronisko parakstu).";

papildināt pantu ar trešo daļu šādā redakcijā:

"(3) Informāciju par elektroniskajām darbnespējas lapām atbilstoši normatīvajiem aktiem par veselības informācijas sistēmu nosūta Valsts ieņēmumu dienesta informācijas sistēmām, tādējādi nodrošinot darba devējam informāciju par darbiniekam izsniegtu elektronisku darbnespējas lapu trīs gadus no tās saņemšanas brīža Valsts ieņēmumu dienesta informācijas sistēmās."

Veselības ministra vietā –

aizsardzības ministrs

Raimonds Bergmanis